Fifth Harmony

2012: אקס פקטור

חברות הלהקה נבחנו כאמניות סולו בעונה השנייה של תוכנית הטלוויזיה האמריקאית 'אקס פקטור' בשנת 2012, כאשר כל אחת בנפרד עברה בהצלחה את השלב הראשון והגיעה אל מחנה האימונים, שהיה השלב השני בתוכנית. בסוף מחנה האימונים הן הודחו לאחר שהשופטים בחרו שלא להעביר אף אחת מהן אל השלב השלישי של התוכנית, שלב בתי השופטים. אמנם זמן מה לאחר מכן קראו לכולן לחזור כדי לדבר עם השופט המרכזי בתוכנית סיימון קאוול, שהודיע לכל חמש המתמודדות שהוא והשופטת דמי לובאטו העניקו לחמשתן הזדמנות שנייה, ושהן חוזרות להתמודד בתוכנית בתור להקה בקטגוריה 'קבוצות'.
חברות הלהקה החדשה חיפשו לה שם. שמה המקורי של הקבוצה היה -
(LYLAS (Love You Like A Sister, אך להקת בנות אחרת (במקרה להקה המורכבת מארבע אחיותיו של הזמר ברונו מארס) עם אותו השם טענה שהשם נגנב. בעקבות זאת שינו הבנות את שמה של הלהקה לשם החדש 1432 (I Love You Too), שנחשף בשידור החי הראשון של התוכנית ב-31 באוקטובר, והשיר הראשון איתו הופיעו בתור להקת 1432 היה "We Are Never Ever Getting Back Together" של הזמרת טיילור סוויפט. סיימון והשופט ל.א ריד היו ביקורתיים לגבי שמה של הלהקה, עד שלבסוף סיימון הציע לשנות אותו. ב-1 בנובמבר הן הופיעו יחד עם להקה מתמודדת נוספת בתוכנית עם השיר "Skyscraper" של לובאטו, לאחר שהועמדו להדחה בשידור החי הראשון של ההדחות. הלהקה ניצלה מהדחה, ובאותה ההזדמנות הודיע סיימון ששמה החדש יוענק לה מטעם המעריצים, שיציעו ויבחרו את שמה החדש במדיה החברתית. כך קיבלה הלהקה את שמה כיום - Fifth Harmony.
בשלב חצי הגמר של התוכנית, הלהקה הופיעה עם השירים "Anything Could Happen" של הזמרת אלי גולדינג ו-"Impossible" של הזמרת שונטל (בפעם השנייה במסגרת התוכנית), שבוצע בחלקו בשפה הספרדית על ידי שלוש מחברות הלהקה (קמילה, לורן ואלי). הביצוע של השיר "Anything Could Happen" גרר, בקרב השופטים, תגובות חיוביות כמו "הופעה ברמה של הופעת גמר" מטעם השופט ל.א ריד ו"קסום" מפיה של השופטת בריטני ספירס, לעומת הביצוע של השיר "Impossible", שגרר בעיקר ביקורת שלילית מטעמם, בשל העובדה שזו הפעם השנייה שהן מבצעות אותו, אף על פי שהפעם הראשונה הייתה לפני תחילת השידורים החיים. למרות הביקורת השלילית ודעות רבות שסברו כי הן הולכות הביתה, Fifth Harmony הצליחה להעפיל אל שלישיית הגמר יחד עם המתמודדים טייט סטיבנס וקרלי רוז סוננקלר.
בגמר הן ביצעו שוב את השיר "Anything Could Happen", לאחר שהמתמודדים התבקשו לשיר את השיר הכי מוצלח שלהם מכל העונה, ואת השיר "Give Your Heart a Break", אותו הופיעו יחד עם הזמרת של השיר דמי לובאטו. שיר הגמר שלהן היה "Let It Be" של להקת הביטלס. אמנם הלהקה לא הצליחה להעפיל לסיבוב השני של הגמר והן סיימו במקום השלישי, אך הן היו לקבוצה הראשונה שהגיעה לשלישיית הגמר בגרסה האמריקאית של התחרות.

2013 - התפתחות הקריירה

ב-14 בינואר 2013, כחודש לאחר גמר העונה השנייה של האקס פקטור, להקת פיפת' הרמוני הוכתרה כ-"Next Pop Superstar of 2013" (כוכבת הפופ הבאה לשנת 2013) על ידי מגזין "Popdust", כאשר גברה על אוסטין מאהון, יוניון ג'יי וטיימפלייס ועוד. שלושה ימים לאחר מכן, הלהקה הוחתמה בחברות "אפיק רקורדס" ו-"Syco Music", וב-16 בפברואר הן התחילו לעבוד על EP (מיני אלבום) הבכורה והאלבום שלהן. בזמן השהייה בסטודיו במסגרת העבודה על האלבומים, הלהקה הקליטה ופרסמה גרסאות כיסוי לשירים 'Thinkin Bout You' של פרנק אושן, 'American' של לנה דל ריי, 'Lego House' של אד שירן, 'Stay' של ריהאנה ומיקי אקו ו-'Red' של טיילור סוויפט. בנוסף, הבנות הופיעו עם השירים 'Want U Back' ו- 'With Your Love' של שר לויד ומייק פוסנר, 'They Don't Know About Us' של ואן דיירקשן ו-'Royals' של לורד. הקאברים האלו זכו לתשבחות מחלק מהאמנים עצמם, במיוחד אד שירן ומיקי אקו.
פיפת' הרמוני השתתפו ב- "Cover Collaborations, Volume 2" של הלהקה Boyce Avenue, ושרו גרסאות כיסוי לשירים 'Mirrors' של ג'סטין טימברלייק ו-'When I Was Your Man' של ברונו מארס. שני הביצועים זכו להצלחה רבה וכמות צפיות גדולה ביוטיוב, והקאבר ל- 'Mirrors' אף היה מועמד בטקס פרסי YouTube הראשון בשנת 2013.
ב-22 באוקטובר 2013 יצא EP הבכורה שלהן שנקרא 'Better Together'. האלבום הופק על ידי ג'וליאן בונטה, שעבד עם אמנים כמו ואן דיירקשן, בויז טו מן, פלו ריידה, נטשה בדינגפילד וליאונה לואיס. הסינגל הראשון מתוך האלבום 'Miss Movin' On' יצא ב-15 ביוני, הגיע למקום ה-85 במצעד הבילבורד הוט 100 עם יציאתו והפך את הבנות ליוצאות האקס פקטור ארצות הברית הראשונות שמדורגות במצעד זה. לאחר יציאת הסינגל באייטונס הוא החל להיות מדורג במהירות ברחבי העולם. הבנות הופיעו עם הסינגל בפעם הראשונה בטלוויזיה ב-18 ביולי 2013, בתוכנית "Today Show" בניו יורק סיטי. הקליפ לסינגל צבר מעל מיליון צפיות בתוך שלושה ימים מיום העלאתו לחשבון היוטיוב של הלהקה. ביוני 2014 זכה השיר "Miss Movin' On" בתואר שיר זהב על ידי ה-RIAA.
הסינגל "Me & My Girls" היה סינגל שמטרתו לקדם את ה-EP והוא הופץ באופן בלעדי לרדיו דיסני ב-13 ביולי 2013. הבנות הופיעו גם עם השיר הזה ב-Today Show ב-18 ביולי 2013. הקליפ שלו יצא ב-24 באוגוסט 2013, בערוץ דיסני, וגרסה אחרת שלו הופצה ב-25 באוגוסט באותה השנה, בערוץ ה-Vevo הרשמי של הלהקה ביוטיוב. ב-15 ביולי 2013 רדיו דיסני הודיע ש-Fifth Harmony יהיו הראשונות להשתתף בגרסה מחודשת של The Next Big Thing, תוכנית שמציגה באופן כרונולוגי את ההתפתחות של האמן מגילויו ועד להפיכתו ל"דבר הגדול הבא" במוזיקה. כל קטע מופיע בערוץ דיסני, רדיו דיסני, באתר האינטרנט Disney.com, רשתות חברתיות, ואירועים של רדיו דיסני.
בחודשים יולי ואוגוסט 2013, Fifth Harmony הופיעו בקניונים ברחבי ארצות הברית בסיבוב הופעות שכותרתו "Harmonize America".
ב-11 באוגוסט השתתפו פיפת' הרמוני בטקס פרסי בחירת הנוער לשנת 2013 לצד דמי לובאטו והציגו את פרס ה-Acuvue Inspire Award לניק ג'ונאס. ב-5 באוגוסט 2013 הבנות חגגו את יום השנה הראשון שלהן (שצוין ב-27 ביולי 2013) והופיעו חמש הופעות בניו יורק סיטי, בין השאר ב-iHeartRadio Theater ובמדיסון סקוור פארק. פיפת' הרמוני היו אחד ממופעי הפתיחה של שר לויד בסיבוב ההופעות "I Wish Tour", שהתחיל ב-6 בספטמבר 2013. ב-9 בספטמבר הודיעה הלהקה כי שם EP הבכורה שלהן הוא "Better Together", והוא יצא בתאריך 22 באוקטובר 2013.
ב-11 בספטמבר 2013 הודיעה הלהקה על סיבוב ההופעות "Fifth Harmony 2013" שייערך באולמי הופעות בארצות הברית ובקנדה. מופע הפתיחה שלהן יהיה להקת האינדי-פופ AJR. ב-10 באוקטובר נודע שהלהקה תופיע על השטיח האדום בטקס פרסי המוזיקה האמריקנים (American Music Awards) לשנת 2013, ב-24 בנובמבר. הן הופיעו עם גרסה אקוסטית לשיר Better Together.
ב-22 באוקטובר יצא EP הבכורה של Better Together" ,Fifth Harmony". שתי הגרסאות של ה-EP בספרדית, "Juntos" ו- "Juntos Acoustic" יצאו ב-11 בנובמבר 2013 והגיעו למקומות 2 ו-12 בהתאמה במצעד ה- Billboard Top Latin Albums.
הגרסה האקוסטית של ה-EP באנגלית יצאה ב-19 בנובמבר וגרסה נוספת של רמיקסים יצאה ב-25 בנובמבר 2013.

2014 - Reflection

ב-23 בינואר 2014 הופיעו פיפת' הרמוני ב-MTV Artist To Watch concert, אירוע שנתי עם הופעות של אמנים חדשים שיקודמו על ידי MTV במהלך השנה. עוד הופיעו באירוע - טורי קלי, ריקסטון, אקוסמית' וג'ייק מילר.
ב-30 בספטמבר 2013, במהלך ראיון לראיין סיקרסט, הודיעה הזמרת דמי לובאטו כי הבנות יחממו את דמי לובאטו יחד עם ליטל מיקס בסיבוב ההופעות "The Neon Lights Tour" שנערך בתחילת 2014 ב-27 אולמות ברחבי צפון אמריקה.
בתחילת 2014 המשיכה הלהקה בהקלטת אלבומה הראשון, שהחלה בשנת 2013. בראיון לבילבורד אמרו הבנות שהמוזיקה החדשה שלהן היא "בעלת סאונד יותר בוגר" ו"פחות פופ". סיבוב ההופעות הרביעי של פיפת' הרמוני, 5th Time's A Charm, נחשף בסוף מרץ 2014 וכלל הופעות בפוארטו ריקו וארצות הברית.
ב-26 באפריל פיפת' הרמוני הופיעו בטקס פרסי המוזיקה של רדיו דיסני, ב-Nokia Theater בלוס אנג'לס עם השיר "Miss Movin' On". באותו טקס זכו הבנות בשני הפרסים להם היו מועמדות, Breakout Artist ו-Best Song to Rock Out To With Your BFF על השיר "Me & My Girls". 
הסינגל "$$BO" הוכרז ב-30 במאי 2014 במהלך Kiss 108 FM Concert בבוסטון, כאשר הבנות הופיע קטע קצר מתוכו. השיר עצמו יצא ב-7 ביולי והקליפ שלו, שהכוריאוגרפיה והבימוי שלו נעשו על ידי פטימה רובינסון, יצא ב-8 ביולי של אותה השנה. ב-12 באוגוסט נחשפה הכריכה של אלבום הבכורה המלא "Reflection", והלהקה הודיע שהוא עתיד לצאת בדצמבר 2014. התאריך שונה מספר פעמים ולבסוף יצא בפברואר 2015.
ב-24 באוגוסט 2014, ללא הודעה מוקדמת, יצא סינגל לקידום מכירות מתוך האלבום החדש, ושמו "Them Girls Be Like". הסינגל השני מתוך אלבום הבכורה נקרא "Sledgehammer". השיר הושמע לראשונה ב-28 באוקטובר 2014 בתחנת הרדיו Z100 ויצא לאור רשמית ב-iTunes מאוחר יותר באותו יום.

2015 - Reflection tour

ב-25 במאי 2015 יצאה הלהקה לסיבוב הופעות נוסף הממשיך את ה Reflection Tour. סיבוב הופעות זה נמשך גם בקיץ והוא נקרא Reflection Summer Tour.
ב-23 בספטמבר 2015 הודיעו חברות הלהקה כי הן התחילו לעבוד על אלבום שני.
הלהקה הודיעה שהאלבום השני יצא מוקדם בשנת 2016 ושם יהיו כל מיני סגנונות חדשים ומוזיקה חדשה ויותר ״בוגרת״ מהאלבום הקודם.

2016 - 7\27

ב-25 בפברואר 2016 הודיעה הלהקה שישחררו את אלבום הסטודיו השני שיצא ב-27 במאי השנה והאלבום הולך להיקרא "7/27", השם נבחר בגלל שבאותו תאריך הלהקה הוקמה.
הסינגל המוביל של האלבום "Work From Home" בשיתופו של הזמר ראפ האמריקאי "Ty Dolla Sign" יצא באותו יום 26 בפברואר ביחד עם הקליפ.
ב- 27 באפריל 2016 הודיעה הלהקה בטוויטר ובאתר הרשמי שלה שב-22 ביוני היא יוצאת לסיבוב הופעות בדרום אמריקה במדינות כמו ברזיל, ארגנטינה וצ'ילה.
ב- 27 במאי 2016 יצא האלבום "7/27" של הלהקה, וב-31 במאי של אותה שנה שוחרר הסינגל השני מאותו אלבום "(All in My Head (Flex" בשיתופו של זמר ההיפ-הופ Fetty Wap.
ב-27 ביולי 2016 יצאה הלהקה לסיבוב הופעות באמריקה ואירופה הנקרא "The 7/27 Tour", הנועד לקדם את אלבומה האחרון, הנקרא "7/27".
ב-19 בספטמבר 2016 יצא סינגל חדש מתוך האלבום"7/27" והוא "That's My Girl" וזכה להצלחה רבה.
ב-18 בדצמבר 2016 הודיעו הבנות דרך חשבון הטוויטר הרשמי שלהן כי קמילה החליטה לעזוב את הלהקה.

2017 - Fifth Harmony

ב-2 ביוני שוחרר השיר "Down" בשיתוף הראפר גוצ'י מיין.
ב-24 ביולי הלהקה וג'וצי מיין הופיעו עם השיר בתוכנית של הקומיקאי ג'ימי פאלון, שהכריז על כך שהאלבום החדש של הלהקה יקרא על שמן והוא ישוחרר בתאריך ה-25 באוגוסט 2017.
בתאריך ה-11 באוגוסט 2017, שוחרר השיר החדש שלהן, Angel שגרף מעל 35 מיליון צפיות ביוטיוב ולא הפך ללהיט גדול.
בתאריך ה-25 באוגוסט 2017, שוחרר השיר החדש שלהן, He like that שהביא עימו מעל ל-62 מיליון צפיות ביוטיוב.
בתאריך ה-11 בספטמבר 2017 יצא קליפ נוסף מהאלבום, deliver, וככל הנראה הקליפ האחרון לבינתיים.
ב-29 באוגוסט הלהקה זכתה במועמדות הנחשבת בטקס הVMA ואף הופיעה עם הלהיט Down ו-Angel ונתנו את אחד הרגעים הזכורים והמדוברים ביותר בהיסטוריית טקסי MTV כאשר עלו לבמה כחמש אסטרונאוטיות וכשחברת הלהקה נורמני קורדיי המילטון החלה לשיר את השורה "מי אמר שהייתי מלאכית?" עפה מהבמה אחורה אחת הבנות כמחווה לקמילה קביו, יוצאת הלהקה. בנוסף לכך הלהקה השקיעה בהופעה הזו זמן רב ונתנה את אחת ההופעות הנוצצות שהיו על בימת הטקס. 
ב-29 במרץ יצאה הלהקה לסיבוב הופעות המקדם את אלבומן השלישי "Fifth Harmony" שהתחיל בצ'ילה, עבר דרך מדינות רבות כמו ארגנטינה, ברזיל, קוסטה ריקה, מקסיקו, ארצות הברית, יפן, סינגפור ודובאי. הטור כולל 30 הופעות ביבשות אמריקה, אסיה ואירופה.
ב-19 במרץ הלהקה הודיעה דרך חשבון הטוויטר והאינסטגרם הרשמי שלהן שהן מתכוונות לצאת להפסקה בלתי מוגבלת כדי להתפתח כאמניות סולו, ואמרו ש"פיפת' הרמוני תמיד תישאר הבית שלנו". הלהקה תסיים את סיבוב ההופעות העולמי "PSA"  ב-16 במאי באיסלנד וזו ההופעה האחרונה בהחלט שלהן ביחד.